क्या लगता है आपको ? यह भारत के किसी पुराने से कस्बे में एक रिक्शे पर लगे लाउड स्पीकर की आवाज है ? जी नहीं.यह आवाज आ रही है दुनिया के सबसे विकसित और आधुनिक कहे जाने वाले शहर लन्दन में प्रसारित होने वाले एक हिंदी रेडिओ प्रसारण चैनल से. यूँ कहने को कहा जा सकता है कि यह सिर्फ एक विज्ञापन है। किसी ने पैसे दिए तो रेडियो ने चला दिया।आखिर रेडिओ स्टेशन चलाने के लिए विज्ञापन तो चाहिए ही।फिर आजकल तो मीडिया के सामाजिक सरोकार की बात करना भी फ़िज़ूल ही है। फिर भी कुछ दायित्व तो अपने श्रोताओं के, अपने समुदाय के प्रति इन मीडिया के माध्यमों का बनता ही है। खासकर तब जब आप अपने देश से बाहर दूसरे देश में अपने देश का, अपनी संस्कृति का और अपने लोगों का प्रतिनिधित्व करते हैं। लन्दन में मुश्किल से २ या ३ एशियाई रेडियो चैनल हैं, जिनपर भारतीय भाषाओँ के गीत और अन्य कार्यक्रम प्रसारित किये जाते हैं और लन्दन व आसपास के इलाकों में पूरे एशियन समुदाय द्वारा प्रभुत्ता से सुने जाते हैं .ऐसे में मीडिया की कुछ तो जबाबदारी बनती ही है। बात श्रद्धा विश्वास तक सिमित हो तो किसी को एतराज नहीं होता, दुनिया में बहुत सी जगह पर सदियों से ज्योतिष और इस तरह बुरी आत्माओं के छुटकारे का वैकल्पिक इलाज प्रचलन में हैं और धड़ल्ले से किया भी जाता हैं, परन्तु जब यह श्रद्धा, अंधविश्वास का रूप लेकर घातक हो जाए तब इसका यूँ प्रचार करना नागरिकों को पथभ्रष्ट करना ही कहलायेगा।